CELEX: 62019CN0910
Language: bg
Date: 2019-12-12 00:00:00
Title: Дело C-910/19: Преюдициално запитване от Tribunal Supremo (Испания), постъпило на 12 декември 2019 г. — Bankia S.A./Unión Mutua Asistencial de Seguros (UMAS)

23.3.2020   
            
            
               BG
            
            
               Официален вестник на Европейския съюз
            
            
               C 95/14
            
         
      Преюдициално запитване от Tribunal Supremo (Испания), постъпило на 12 декември 2019 г. — Bankia S.A./Unión Mutua Asistencial de Seguros (UMAS)
      (Дело C-910/19)
      (2020/C 95/15)
      Език на производството: испански
      
         Запитваща юрисдикция
      
      Tribunal Supremo
      
         Страни в главното производство
      
      
         Жалбоподател: Bankia S.A.
      
         Ответник: Unión Mutua Asistencial de Seguros (UMAS)
      
         Преюдициални въпроси
      
      На основание на член 267 ДФЕС отправя до Съда на Европейския съюз следните преюдициални въпроси относно тълкуването на член 3, параграф 2 и член 6 от Директива 2003/71/ЕО (1) на Европейския парламент и на Съвета от 4 ноември 2003 година относно проспекта, който следва да се публикува, когато публично се предлагат ценни книжа или когато се допускат ценни книжа до търгуване, и за изменение на Директива 2001/34/ЕО:
      
                  1.
               
               
                  Имат ли право на иск за съпътстващата проспекта отговорност и двата ли вида инвеститори или само непрофесионалните инвеститори, когато дадено публично предлагане за записване на акции е отправено както към непрофесионални, така и към квалифицирани инвеститори и се издава проспект на вниманието на непрофесионалните инвеститори?
               
            
                  2.
               
               
                  В случай, че отговорът на предходния въпрос е, че такова право имат и квалифицираните инвеститори, възможно ли е да се прецени в каква степен те са осведомени за икономическото състояние на емитента на ППЗ, като се остави настрана проспектът, с оглед на правните или търговските им отношения с посочения емитент (в качеството им на акционери, участието им в управителните му органи и др.)?
               
            
         (1)  ОВ L 345, 2003 г., стр. 64; Специално издание на български език, 2007 г., глава 6, том 7, стр. 23.